CELEX: 32019D1031(02)
Language: bg
Date: 2019-10-01 00:00:00
Title: Решение на върховния представител на Съюза по въпросите на външните работи и политиката на сигурност от 1 октомври 2019 година относно правилата за прилагане във връзка със защитата на лични данни от Европейската служба за външна дейност и прилагането на Регламент (ЕС) 2018/1725 на Европейския парламент и на Съвета2019/C 370/05

31.10.2019   
               
               
                  BG
               
               
                  Официален вестник на Европейския съюз
               
               
                  C 370/9
               
            
         Решение на върховния представител на Съюза по въпросите на външните работи и политиката на сигурност
         от 1 октомври 2019 година
         относно правилата за прилагане във връзка със защитата на лични данни от Европейската служба за външна дейност и прилагането на Регламент (ЕС) 2018/1725 на Европейския парламент и на Съвета
         (2019/C 370/05)
         ВЪРХОВНИЯТ ПРЕДСТАВИТЕЛ НА СЪЮЗА ПО ВЪПРОСИТЕ НА ВЪНШНИТЕ РАБОТИ И ПОЛИТИКАТА НА СИГУРНОСТ,
         като взе предвид Решението 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (1) („Решението на Съвета за ЕСВД“), и по-специално член 11, параграф 3 от него,
         като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (2) („Регламентът“), и по-специално членове 43, 44 и 45 от него,
         като има предвид, че:
         
                     (1)
                  
                  
                     Въведената с Регламента засилена отчетност на администраторите на лични данни налага приемането на ново решение за изпълнение, което да замени Решение PROC HR (2011) 016 на върховния представител на Съюза по въпросите на външните работи и политиката на сигурност от 8 декември 2011 г. относно правилата по отношение на защитата на данните в ЕСВД.
                  
               
                     (2)
                  
                  
                     Ролята на длъжностното лице по защита на данните и задълженията на администратора на лични данни в рамките на Европейската служба за външна дейност трябва да бъдат ясно установени и пригодени към изискванията на Регламента,
                  
               РЕШИ:
         РАЗДЕЛ 1
         
            ОБЩИ РАЗПОРЕДБИ
         
         
            Член 1
            Предмет и обхват
            
               1.   В съответствие с член 45, параграф 3 от Регламента с настоящото решение се определят задачите, задълженията и правомощията на длъжностното лице по защита на данните (наричано по-нататък „ДЛЗД“) в рамките на ЕСВД.
            
            
               2.   С настоящото решение също така се определят по-подробно вътрешните процедури и отговорностите на администраторите на лични данни и обработващите лични данни, както и ролята, задачите и задълженията на координаторите и кореспондентите за защита на данните, по-специално в съответствие с членове 26 и 29 от Регламента.
            
         
         
            Член 2
            Определения
            целите на настоящото решение и без да се засягат определенията, установени в Регламента:
            
                        а)
                     
                     
                        „администратор на лични данни“ означава ЕСВД или нейните организационни звена, включително делегациите на ЕС, които — самостоятелно или съвместно с други — определят целите и средствата за обработването на лични данни;
                     
                  
                        б)
                     
                     
                        „представител на администратора на лични данни“ означава членове на ръководството на ЕСВД или ръководители на организационни звена, които упражняват надзор върху звената на администратора на лични данни, посочени в буква а) по-горе, и които са отговорни и подотчетни за обработването на лични данни;
                     
                  
                        в)
                     
                     
                        „упълномощен администратор“ означава служба или персонал в рамките на организационното звено на администратора на лични данни, на които е поверено управлението на дейностите по обработване на лични данни;
                     
                  
                        г)
                     
                     
                        „съвместни администратори“ означава две или повече организационни звена, които заедно определят целите и средствата за обработването на лични данни, както и ролите и отговорностите на администраторите, включително техните задължения във връзка с упражняването на правата на субекта на данни, по-специално когато ЕСВД контролира обработването съвместно с други институции, органи, агенции, служби или други звена на ЕС;
                     
                  
                        д)
                     
                     
                        „длъжностно лице по защита на данните (ДЛЗД)“ означава член на персонала на ЕСВД, определен от ЕСВД в съответствие с член 43 на Регламента, с цел да съдейства, информира и съветва администраторите на лични данни;
                     
                  
                        е)
                     
                     
                        „координатор и кореспондент за защита на данните (ККЗД)“ означава членове на персонала на ЕСВД съответно в нейното седалище и в делегациите на ЕС, определени да сътрудничат на администраторите на лични данни в областта на защитата на данните;
                     
                  
                        ж)
                     
                     
                        „обработващ лични данни“ означава звено, във или извън рамките на ЕСВД, което обработва лични данни от името на администратора на лични данни.
                     
                  
                        з)
                     
                     
                        „известия относно защитата на данните“ са известия, като например декларации за поверителност, с които администраторът на лични данни предоставя информация на субекта на данните по силата на член 15 и 16 от Регламента.
                     
                  
                        и)
                     
                     
                        „персонал на ЕСВД“ означава, в съответствие с член 6 от Решението на Съвета за ЕСВД, длъжностни лица и други служители на ЕС, които работят за ЕСВД, включително служители от дипломатическите служби на държавите — членки на ЕС, командировани национални експерти и стажанти.
                     
                  
         РАЗДЕЛ 2
         
            ДЛЪЖНОСТНО ЛИЦЕ ПО ЗАЩИТА НА ДАННИТЕ
         
         
            Член 3
            Определяне на длъжностното лице по защита на данните
            
               1.   Генералният секретар на ЕСВД определя ДЛЗД от персонала на ЕСВД в съответствие с член 43 от Регламента и го регистрира в Европейския надзорен орган по защита на данните (наричан по-нататък „ЕНОЗД“).
            
            
               2.   В допълнение към изискванията на член 43, параграф 3 от Регламента ДЛЗД трябва да познава задълбочено службите на ЕСВД и техните структури, информационни системи, административни правила и процедури. ДЛЗД трябва да има експертни познания в областта на защитата на данните, точна преценка и способност да запазва безпристрастна и обективна позиция в съответствие с Правилника за персонала.
            
            
               3.   ДЛЗД се назначава за срок от пет години и може да бъде преназначавано.
            
            
               4.   ДЛЗД може да бъде освободено от поста си единствено със съгласието на ЕНОЗД, ако престане да отговаря на условията, необходими за изпълнението на задълженията му.
            
            
               5.   ДЛЗД е прикрепено административно към Генералния секретар.
            
            
               6.   Координатите за връзка с ДЛЗД се публикуват на интранет страницата на ЕСВД и на външния уебсайт на ЕСВД и се съобщават на ЕНОЗД.
            
         
         
            Член 4
            Длъжност на длъжностното лице по защита на данните
            
               1.   ДЛЗД действа независимо и в сътрудничество с ЕНОЗД. ЕСВД не дава никакви инструкции на ДЛЗД във връзка с изпълнението на неговите задачи.
            
            
               2.   ДЛЗД не може да бъде освобождавано от длъжност или санкционирано за изпълнението на своите задачи.
            
            
               3.   ДЛЗД трябва да бъде информирано за всички контакти с външни страни, свързани с прилагането на Регламента и на настоящото решение, и по-специално за всички контакти с ЕНОЗД и с членовете на мрежата на ДЛЗД в институциите, органите, службите и агенциите на ЕС.
            
            
               4.   Субектите на данни могат да се обръщат към ДЛЗД по всички въпроси, свързани с обработването на личните им данни или с упражняването на правата им съгласно Регламента.
            
            
               5.   Администраторът на лични данни или неговият представител, Комитетът по персонала и всеки член на персонала могат да се консултират с ДЛЗД по всички въпроси, свързани с тълкуването или прилагането на Регламента, без да е необходимо да използват официални канали за това. Никой не трябва да претърпява неблагоприятни последици, поради това че е отнесъл даден въпрос до вниманието на ДЛЗД.
            
         
         
            Член 5
            Задачи на длъжностното лице по защита на данните
            ДЛЗД
            
                        а)
                     
                     
                        предоставя при поискване консултации по всички въпроси, свързани със защитата на лични данни;
                     
                  
                        б)
                     
                     
                        предоставя насоки и проактивно съветва звената на ЕСВД и техните изпълнители, които извършват дейности по обработване на лични данни, относно начините за прилагане на Регламента и настоящото решение, включително като предоставя консултации относно уведомления за нарушение на сигурността на данните, оценки на въздействието и необходимостта от предварителна консултация с ЕНОЗД;
                     
                  
                        в)
                     
                     
                        поддържа редовни контакти с администраторите на лични данни, за да следи за спазването на изискванията за защита на данните, и им съдейства при изпълнението на техните задачи, по-специално като допринася за изготвянето и публикуването на известия относно защитата на данните и на отговори на искания от субекти на данни;
                     
                  
                        г)
                     
                     
                        поддържа редовни контакти с ККЗД в седалището на ЕСВД и делегациите на ЕС и управлява мрежата на ККЗД в рамките на ЕСВД;
                     
                  
                        д)
                     
                     
                        грижи се за повишаването на общата осведоменост за защитата на данните, организира обучения и информационни сесии;
                     
                  
                        е)
                     
                     
                        сътрудничи с ДЛЗД на другите институции, органи, служби и агенции на ЕС, по-специално като обменя с тях опит и най-добри практики;
                     
                  
                        ж)
                     
                     
                        води централен регистър на дейностите по обработване на данни, осъществявани от ЕСВД, въз основа на документацията, изготвена от администраторите на данни в съответствие с член 31 от Регламента, и прави регистъра публично достъпен;
                     
                  
                        з)
                     
                     
                        съдейства при осигуряването на представителството на върховния представител или на ЕСВД на международно равнище по всички въпроси, свързани със защитата на данните.
                     
                  
         
            Член 6
            Правомощия
            При изпълнението на своите задачи ДЛЗД:
            
                        а)
                     
                     
                        има право на достъп по всяко време до данните, обработвани от звената на ЕСВД и техните изпълнители, както и до всички офиси, центрове за обработка на данни и носители на данни;
                     
                  
                        б)
                     
                     
                        дава становището си на органа по назначаването преди вземането на каквото и да е решение по въпроси, свързани с прилагането на разпоредби относно защитата на лични данни;
                     
                  
                        в)
                     
                     
                        може да предлага административни мерки и да издава общи препоръки относно целесъобразното прилагане на Регламента и на настоящото решение;
                     
                  
                        г)
                     
                     
                        може да отправя препоръки за практическото подобряване на защитата на данните към ръководството на ЕСВД, персонала и всички съответни външни страни;
                     
                  
                        д)
                     
                     
                        може да разследва случаи, свързани със защитата на данните, и освен на лицето, което е поискало разследването или е подало жалбата, може да докладва за резултата от разследването на администратора на лични данни, както и на всеки имащ отношение член на ръководството на ЕСВД;
                     
                  
                        е)
                     
                     
                        може да изготвя образци и вътрешни процедури, инструкции или политики с цел предоставяне на насоки на администраторите на лични данни и обработващите лични данни;
                     
                  
                        ж)
                     
                     
                        може да ползва услугите на външни експерти, включително специалисти в областта на информационните технологии;
                     
                  
                        з)
                     
                     
                        може да свежда до знанието на органа по назначаването на ЕСВД всяко нарушение от страна на член на персонала на задълженията по Регламента и настоящото решение и да предлага започването на административно разследване;
                     
                  
                        и)
                     
                     
                        може да публикува вътрешни насоки относно защитата на данните (указания на ДЛЗД), които трябва да бъдат вземани под внимание при обработването на лични данни.
                     
                  
         
            Член 7
            Ресурси
            
               1.   На ДЛЗД се осигуряват персоналът и ресурсите, необходими за изпълнението на задачите, посочени в член 5 от настоящото решение.
            
            
               2.   Всички служители на ЕСВД съдействат на ДЛЗД при изпълнението на задачите, посочени в член 5 от настоящото решение, като по-конкретно администраторите на лични данни и обработващите лични данни предоставят поисканата информация за дейности по обработването на данни, дават достъп до лични данни и изготвят проекти на отговори на искания от субекти на данни, които упражняват правата си на достъп, изменение и заличаване, получени от ДЛЗД, но свързани с дейности по обработване на данни, за които отговаря администраторът на лични данни.
            
            
               3.   ДЛЗД може да има заместник или помощник, както и да разполага с административен персонал и секретариат, ако е необходимо. ДЛЗД може също така да се ползва от други звена на ЕСВД или от изпълнители, както от външни експерти.
            
            
               4.   Когато има определен заместник или помощник, той сътрудничи на ДЛЗД при изпълнението на неговите задачи и може да го представлява в негово отсъствие. Членове 4, 5 и 6 от настоящото решение се прилагат също и за заместника или помощника на ДЛЗД.
            
            
               5.   ДЛЗД разполага с подходящи помещения, където сигурността и поверителността на информацията, включително личните данни, могат да бъдат гарантирани и където е възможно осигуряването на подходящо съхранение и архивиране на данните и документите.
            
            
               6.   ДЛЗД има на свое разположение електронен инструмент, с който може i) да управлява регистрите на дейностите по обработване на лични данни в съответствие с член 31 от Регламента и ii) да съхранява известия относно защитата на данните, уведомления за нарушение на сигурността на данните, оценки на въздействието върху защитата на данните, искания на субекти на данни и документация относно предавания на данни.
            
            
               7.   ЕСВД съдейства на ДЛЗД да поддържа и разширява своите експертни познания, наред с другото, като способства за участието му в междуинституционални или външни курсове за обучение, конференции или събития, свързани със защитата на данните, както и в срещи и обучения, организирани от ЕНОЗД и мрежата на ДЛЗД на институциите, органите, службите и агенциите на ЕС.
            
         
         РАЗДЕЛ 3
         
            УЧАСТНИЦИ В ПРОЦЕДУРИТЕ, СВЪРЗАНИ СЪС ЗАЩИТАТА НА ДАННИТЕ
         
         
            Член 8
            Администратори на лични данни и обработващи лични данни
            
               1.   Упълномощените администратори, представителите на администраторите и на обработващите лични данни са отговорни, от името на администратора на лични данни, да гарантират, че всички дейности по обработване на данни под техния контрол са в съответствие с изискванията на Регламента, и по-специално с член 26 от него, както и с разпоредбите на настоящото решение. Ако е необходимо, те могат да възлагат задачи по обработването на данни на персонала на ЕСВД, работещ под тяхно ръководство, или на звена на изпълнители, в съответствие с член 29 от Регламента.
            
            
               2.   По-специално администраторите на лични данни:
               
                           а)
                        
                        
                           се отчитат, гарантират и доказват, че обработването се извършва при спазване на изискванията на Регламента и на настоящото решение;
                        
                     
                           б)
                        
                        
                           регистрират всички дейности по обработване на лични данни и всички значителни промени в съществуваща дейност по обработване на лични данни;
                        
                     
                           в)
                        
                        
                           гарантират, че субектите на данните са информирани за обработването на техните лични данни в съответствие с членове 15 и 16 от Регламента, като им предоставят известия относно защитата на данните;
                        
                     
                           г)
                        
                        
                           сътрудничат на ДЛЗД и на ЕНОЗД, по-специално като предоставят информация в отговор на техни запитвания в срок от 14 календарни дни от датата на искането;
                        
                     
                           д)
                        
                        
                           информират ДЛЗД, когато изпълнител обработва лични данни от името на администратора на лични данни;
                        
                     
                           е)
                        
                        
                           назначават ККЗД, съдействат им при изпълнението на техните задължения и информират ДЛЗД за всяка промяна на лицето, действащо като ККЗД, или на неговите функции;
                        
                     
                           ж)
                        
                        
                           се консултират с ДЛЗД относно това дали дейностите по обработване на лични данни са в съответствие с Регламента и настоящото решение. Те могат да се консултират с ДЛЗД или с други експерти по въпроси, свързани с поверителността, наличността и целостта на дейностите по обработване на лични данни, и относно мерките за сигурност, предприети съгласно член 33 от Регламента;
                        
                     
            
               3.   Администраторите на лични данни могат да използват други звена на ЕСВД или изпълнители като обработващи лични данни в съответствие с разпоредбите на Регламента, при условие че те документират в своите регистри кой е обработващият лични данни и посочват изрично възложените му задачи и предприетите мерки за сигурност.
            
            
               4.   Администраторът на лични данни гарантира, че ДЛЗД бива незабавно уведомено:
               
                           а)
                        
                        
                           за всички въпроси, които имат или могат да имат последици за защитата на данните;
                        
                     
                           б)
                        
                        
                           за всички съобщения и решения на ръководството на ЕСВД във връзка с прилагането на Регламента, в частност всички контакти с ЕНОЗД.
                        
                     
         
         
            Член 9
            Координатор и кореспондент за защита на данните
            
               1.   В зависимост от техния размер и от вида на обработваните лични данни организационните звена на ЕСВД разполагат с ККЗД, които да действат като лица за връзка по въпросите на защитата на данните. Всяка управляваща дирекция или дирекция в седалището на ЕСВД и всяка делегация на ЕС определят координатор за защита на данните или кореспондент за защита на данните. Всички отдели, които редовно обработват голямо количество лични данни, специални категории данни или чувствителни лични данни, чието обработване поражда висока степен на риск, също определят свои ККЗД. Функцията на ККЗД се дава на лице, заемащо длъжност на равнище, което позволява обща картина на дейностите на звеното.
            
            
               2.   ККЗД трябва да имат необходимите умения и да придобият знания за защитата на личните данни. Те трябва да преминат обучение по защита на данните и могат да присъстват на информационни сесии и на срещи на мрежата на ККЗД.
            
            
               3.   ККЗД:
               
                           а)
                        
                        
                           сътрудничат на администраторите на лични данни при спазването на техните задължения, без да се засягат отговорностите на ДЛЗД;
                        
                     
                           б)
                        
                        
                           спомагат за осъществяването на комуникацията между ДЛЗД и администраторите на лични данни;
                        
                     
                           в)
                        
                        
                           действат като лица за връзка по въпросите на защитата на данните в своите служби и поддържат контакти с ДЛЗД;
                        
                     
                           г)
                        
                        
                           информират и съдействат на своите колеги по въпроси, свързани с обработването на лични данни;
                        
                     
                           д)
                        
                        
                           препращат на персонала информация за събития и обучения за повишаване на осведомеността;
                        
                     
                           е)
                        
                        
                           работят с ДЛЗД по създаването и актуализирането на каталог на съществуващите и новите дейности по обработване на лични данни;
                        
                     
                           ж)
                        
                        
                           свързват се с ДЛЗД и го уведомяват за всички лични данни, обработени в рамките на службата;
                        
                     
                           з)
                        
                        
                           съдействат за идентифицирането на съответните упълномощени администратори на лични данни и обработващи лични данни;
                        
                     
                           и)
                        
                        
                           разработват регистри в своята област на компетентност;
                        
                     
                           й)
                        
                        
                           съдействат на администраторите на лични данни при съставянето и прегледа на регистрите и изготвянето на известия относно защитата на данните;
                        
                     
                           к)
                        
                        
                           допринасят за извършването на проверки на съответствието и оценки на въздействието;
                        
                     
                           л)
                        
                        
                           гарантират, че съответните известия относно защитата на данните се публикуват и използват правилно от техните служби;
                        
                     
                           м)
                        
                        
                           уведомяват ДЛЗД за всички нарушения на сигурността на данните;
                        
                     
                           н)
                        
                        
                           подготвят, в сътрудничество с ДЛЗД, отговорите на искания, оправени от субекти на данни при упражняването на техните права, и разглеждат жалби и запитвания, свързани с дейностите по обработването на данни в своите служби.
                        
                     
            
               4.   ККЗД имат право да получават цялата информация, необходима за идентифицирането на дейности по обработване на лични данни, и се консултират с ДЛЗД от името на своите служби. Това не включва правото на достъп до лични данни, обработвани под отговорността на администратора на лични данни.
            
         
         
            Член 10
            Орган по назначаването
            Органът по назначаването се консултира с ДЛЗД относно всяко искане или жалба съгласно член 90 от Правилника за персонала във връзка с прилагането на Регламента.
         
         
            Член 11
            Персонал на ЕСВД
            
               1.   Всички членове на персонала на ЕСВД спазват правилата за поверителност и сигурност при обработването на лични данни, както е посочено в членове 33, 34 и 35 от Регламента. На член на персонала на ЕСВД, имащ достъп до лични данни, се забранява да ги обработва, освен по нареждане на администраторите на данни.
            
            
               2.   Всички членове на персонала на ЕСВД уведомяват своя пряк началник, когато трябва да обработват лични данни, за да може администраторите на лични данни да документират обработването в своите регистри за защита на данните и да подготвят необходимите известия относно защитата на данните.
            
            
               3.   Всеки член на персонала на ЕСВД има право да отправя искане или да подава сигнал, включително за предполагаемо нарушение на сигурността на личните данни, до ДЛЗД и има право да подава жалба до ЕНОЗД във връзка с предполагаемо нарушение на разпоредбите на Регламента и настоящото решение, без да е необходимо да информира своите началници за това.
            
            
               4.   Ако член на персонала счита, че трета държава, територия или един или няколко конкретни сектора в трета държава, или международна организация не осигуряват адекватно ниво на защита по смисъла на член 45, параграф 3 от Регламент (ЕС) 2016/679 на Европейския парламент и на Съвета (3) или съгласно член 36, параграф 3 от Директива (ЕС) 2016/680 на Европейския парламент и на Съвета (4), той уведомява ДЛЗД за това.
            
         
         РАЗДЕЛ 4
         
            МЕРКИ И ПРОЦЕДУРИ
         
         
            Член 12
            Мерки за сигурност и защита на данните на етапа на проектирането и по подразбиране
            
               1.   Гаранциите, техническите и организационните мерки, целящи предотвратяването на нарушения на сигурността на лични данни, както и на изтичания или неразрешено разкриване на тези данни, включват:
               
                           а)
                        
                        
                           адекватно определяне на ролите, отговорностите и процедурните стъпки;
                        
                     
                           б)
                        
                        
                           сигурна електронна среда, защитена от незаконен или случаен достъп или предаване на електронни данни на неоправомощени лица посредством мерки за безопасност, вградени в различните ИТ приложения, които се използват;
                        
                     
                           в)
                        
                        
                           сигурно обработване и съхраняване на документи на хартиен носител;
                        
                     
                           г)
                        
                        
                           електронен и физически достъп само за оправомощени служители с право на достъп, което се предоставя индивидуално;
                        
                     
            
               2.   Преди да разработят дейности по обработване на лични данни администраторите на лични данни прилагат мерките за защита на данните на етапа на проектирането и по подразбиране, както е посочено в член 27 от Регламента. С оглед на прилагането на мерки за защита на данните на етапа на проектирането и по подразбиране администраторът на лични данни може да се консултира с ДЛЗД и други съответни служби, включително ИТ служби и служби по ИТ сигурност.
            
         
         
            Член 13
            Уведомления за нарушение на сигурността на данните
            След като узнае за инцидент, и по-специално за нарушение на сигурността, което води до случайно или неправомерно унищожаване, загуба, промяна, неразрешено разкриване или достъп до лични данни, които се предават, съхраняват или обработват по друг начин („нарушение на сигурността на лични данни“), администраторът на лични данни или обработващият лични данни уведомява незабавно ДЛЗД, а в срок от 72 часа — и ЕНОЗД, и документира инцидента по целесъобразен начин.
         
         
            Член 14
            Разследвания и обработване на искания и жалби от ДЛЗД
            
               1.   ДЛЗД може да започне разследване на предполагаемо нарушение на задълженията по Регламента по собствена инициатива или при поискване. Исканията се отправят до ДЛЗД в писмен вид.
            
            
               2.   ДЛЗД може да поиска писмено изявление по въпроса от администратора на лични данни, отговорен за съответната дейност по обработване на лични данни. Администраторът на лични данни изпраща своя отговор на ДЛЗД в срок до 14 календарни дни от получаване на искането. ДЛЗД може да поиска достъп до допълнителна информация, документи, носители на данни, центрове за обработка на данни, помещение и системи от други служби на ЕСВД, по-специално от отдела за информационни технологии, дирекцията за сигурност, както и генералната дирекция, която се занимава с административните разследвания и дисциплинарните процедури. Информацията или становището се предоставят на ДЛЗД в срок до 14 календарни дни.
            
            
               3.   В случай на явно неоснователни, неправомерни и прекомерни искания, и по-специално на искания с повтарящ се характер, отправени от един и същ субект на данни, ДЛЗД може да откаже да предприеме действия по искането съгласно член 14 от Регламента. Подателят на искането се уведомява за това.
            
         
         РАЗДЕЛ 5
         
            РЕД ЗА УПРАЖНЯВАНЕ НА ПРАВАТА НА ФИЗИЧЕСКИТЕ ЛИЦА
         
         
            Член 15
            Общи разпоредби
            
               1.   Субектите на данни могат да се обръщат към администратора на лични данни или към ДЛЗД при упражняването на своите права в съответствие с членове 14—24 от Регламента.
            
            
               2.   Исканията на субекта на данни да упражнява своите права се отправят в писмен вид. При необходимост ДЛЗД оказва съдействие на субекта на данните да идентифицира съответния администратор на лични данни. ДЛЗД препраща всички получени искания на съответния администратор на лични данни, който на свой ред може да се консултира с ДЛЗД.
            
            
               3.   Администраторите на лични данни обработват искането и отговарят директно на субекта на данните.
            
         
         
            Член 16
            Обработване на искания за упражняване на правата на субектите на данни
            
               1.   Администраторите на лични данни предприемат действия по искането само след като е направена проверка на самоличността на подателя на искането или, в случай че искането е подадено от представител на субекта на данните, е представено упълномощаването от субекта на данните.
            
            
               2.   Администраторът на лични данни, отговорен за дейността по обработване на данните, изпраща на подателя потвърждение за получаване в срок до 14 календарни дни от датата на получаване на искането в ЕСВД. Освен ако не е предвидено друго, администраторът на лични данни отговаря на искането в срок до 1 месец, считано от датата на регистриране на искането. Администраторът на лични данни дава положителен отговор на искането или писмено излага мотивите за пълния или частичния отказ. В съответствие с член 14, параграф 3 от Регламента срокът за отговор може да бъде удължен с още 2 месеца, като се вземат предвид сложността на въпроса и броят на направените искания.
            
            
               3.   Искането на субекта на данните може да бъде отказано, ако
               
                           а)
                        
                        
                           искането не е оправдано;
                        
                     
                           б)
                        
                        
                           се прилага изключение, установено с Регламента;
                        
                     
                           в)
                        
                        
                           се прилага ограничение в съответствие с вътрешните правила (5), приети на основание член 25 от Регламента.
                        
                     
            
               4.   В случай на явно неоснователни, неправомерни и прекомерни искания, и по-специално на искания с повтарящ се характер, отправени от един и същ субект на данни, администраторът на лични данни, след като се консултира с ДЛЗД, може да откаже да предприеме действия по искането съгласно член 14 от Регламента. Подателят на искането се уведомява за това.
            
         
         
            Член 17
            Изключения и ограничения
            Ограниченията в съответствие с вътрешните правила, приети на основание член 25 от Регламента, и изключенията, установени в членове 15—19 и 21—24 от Регламента, се прилагат само след консултация с ДЛЗД.
         
         РАЗДЕЛ 6
         
            ЗАКЛЮЧИТЕЛНИ РАЗПОРЕДБИ
         
         
            Член 18
            Съобщаване за настоящото решение
            
               1.   В съответствие с член 41 от Регламента настоящото решение се съобщава на ЕНОЗД.
            
            
               2.   Настоящото решение се свежда до знанието на персонала на ЕСВД по подходящ начин, по-специално чрез публикуването му на вътрешния уебсайт на ЕСВД.
            
         
         
            Член 19
            Отмяна
            Решение PROC HR (2011) 016 на върховния представител на Съюза по въпросите на външните работи и политиката на сигурност от 8 декември 2011 г. относно правилата по отношение на защитата на данните се отменя.
         
         
            Член 20
            Действие
            Настоящото решение поражда действие в деня след неговото приемане.
         
         
            Съставено в Брюксел на 1 октомври 2019 година.
            
               Federica MOGHERINI
               
                  Върховен представител
               
            
         
         
            (1)  ОВ L 201, 3.8.2010 г., стр. 30.
         
            (2)  ОВ L 295, 21.11.2018 г., стр. 39.
         
            (3)  Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1–88).
         
            (4)  Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (ОВ L 119, 4.5.2016 г., стр. 89–131).
         
            (5)  Решение на върховния представител на Съюза по въпросите на външните работи и политиката на сигурност относно вътрешните правила по отношение на ограниченията на някои права на субектите на данни във връзка с обработването на лични данни в рамките на функционирането на Европейската служба за външна дейност (ADMIN (2019) 10)